Ongeluk lei tot brand by fabriekFoto: ER24/Twitter Glen Orritt, woordvoerder van ER24, sê die ongeluk het omstreeks 19:00 Saterdagaand op die hoek van Jet Park- en Griffithsstraat plaasgevind. Orritt sê die bestuurder van die motor het beheer verloor waarna die motor die pad verlaat en in ŉ winkel by die verffabriek ingeploeg het. Orritt sê die motor het aan die brand geslaan. Hy sê die insittendes van die motor het na bewering kort na die ongeluk van die toneel gevlug. “Die brand het intussen versprei en paramedici het die brandweer ontbied.” Orritt sê niemand is in die brand beseer nie en die voorval word ondersoek.